News Update: จีนไฟเขียวโรโบแท็กซี่ เปิดทางอุตสาหกรรมแท็กซี่ไร้คนขับ Baidu และ Pony.ai ประเดิมครั้งแรกในปักกิ่ง - FINNOMENA
ปักกิ่งไฟเขียว ผ่อนคลายกฎระเบียบในดำเนินธุรกิจไฟเขียว ทำให้รถยนต์แท็กซี่แบบไร้คนใกล้เป็นความจริงมากขึ้นเรื่อยๆ
28 เม.ย. 2565

ปักกิ่งไฟเขียว ผ่อนคลายกฎระเบียบในดำเนินธุรกิจไฟเขียว ทำให้รถยนต์แท็กซี่แบบไร้คนใกล้เป็นความจริงมากขึ้นเรื่อยๆ
Apollo Go ของ Baidu และ Pony.ai คือ 2 บริษัทแรกที่ได้รับอนุญาตจากทางการปักกิ่งเมื่อวานนี้ (27 เม.ย.) ให้สามารถบริการโรโบแท็กซี่ในเขตชานเมืองโดยไม่จำเป็นต้องมีพนักงานขับรถ แต่ยังต้องมีพนักงานอยู่ด้านใน แค่ไม่จำเป็นต้องนั่งในที่คนขับอีกต่อไป
ความเคลื่อนไหวของทางการจีนจะนำไปสู่การเปลี่ยนแปลงครั้งใหญ่ เพราะเป็นการลดต้นทุนครั้งสำคัญของธุรกิจที่ไม่ต้องจ้างพนักงานขับรถอีกต่อไป แต่ยังไม่แน่ชัดว่า ทางการจีนจะอนุมัติให้โรโบแท็กซี่ให้บริการแบบเต็มรูปแบบโดยไม่ต้องมีพนักงานอยู่บนรถได้เมื่อไหร่
เมื่อวันอาทิตย์ที่ผ่านมา (24 เม.ย.) Pony.ai เป็นบริษัทแรกของจีนที่ได้รับใบอนุญาตให้บริการโรโบแท็กซี่จำนวน 100 คัน ในหนานซาของเมืองกว่างโจว ซึ่งครอบคลุมพื้นที่กว่า 800 ตารางกิโลเมตร
ก่อนหน้านี้ไม่ถึง 6 เดือน ทั้ง Apollo Go และ Pony.ai ได้รับใบอนุญาตเก็บค่าบริการแท็กซี่ไร้คนขับในปักกิ่ง
ภายใต้ใบอนุญาตใหม่ Baidu สามารถให้บริการโรโบแท็กซี่ 10 คันโดยไม่ต้องมีคนขับ และบริษัทวางแผนที่จะเพิ่มอีก 30 คัน ขณะที่ โฆษกของ Pony.ai กล่าวว่าตอนนี้ บริษัทสามารถให้บริการโรโบแท็กซี่ได้ 4 คัน และมีแผนจะเพิ่มจำนวนในอนาคต
เช่นเดียวกับสหรัฐฯ กฎเกี่ยวกับโรโบแท็กซี่แตกต่างไปตามภูมิภาคในประเทศจีน
ในสหรัฐฯ Waymo ของ Alphabet และ Cruise ของ GM สามารถให้บริการโรโบแท็กซี่สาธารณะได้โดยไม่ต้องมีพนักงานอยู่บนรถ โดยกฎหมายสำหรับการทดสอบโรโบโบแท็กซี่และผู้ขับขี่จะแตกต่างกันไปตามเมืองและรัฐ
Waymo สามารถเรียกเก็บเงินลูกค้าได้เลยในรัฐแอริโซนา ขณะที่ Cruise กำลังรอการอนุมัติขั้นสุดท้ายสำหรับใบอนุญาตเรียกเก็บค่าโดยสารในซานฟรานซิสโก
อ้างอิง: https://www.cnbc.com/2022/04/27/chinas-beijing-city-loosens-robotaxi-rules-for-baidu-apollo-go-ponyai.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apollo Go
Baidu
News Update
Pony.ai
robotaxi
จีน
รถยนต์ไฟฟ้า
รถยนต์ไร้คนขับ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA